**DEMOKRATI I DANMARK OG VERDEN**

*Mini-projekt*

I dette mini-projekt skal I dykke ned i to ting:

1. I skal vælge et demokratisk land og undersøge det.
2. I skal undersøge hvilke faktorer der truer demokratiet, særligt med fokus på medier og populisme. Herunder hvordan det udfordrer jeres udvalgte land.

*I har 3 lektioner (lektion 13, 14 og 15) til at arbejde med projektet. På lektion 16 skal I præsentere jeres projekt for nogle andre grupper. I skal derfor have et produkt I kan præsentere – her vil jeg anbefale en* ***poster****.*



1. Vælg et demokratisk land og undersøg det. Brug Freedom House når I skal vælge jeres land.
	1. Brug styreformshjulet til at karakterisere landet.
	2. Er der tale om direkte eller indirekte demokrati i jeres land?
	3. Hvilke elementer fra hhv. konkurrencedemokrati og deltagelsesdemokrati kan I finde i jeres land?
	4. Hvordan ser den parlamentariske styringskæde ud for jeres land?
	5. Hvad vil det sige at være statsborger i jeres land? Hvilke rettigheder og pligter har man?
	6. Hvilke medborgerskabstyper kan I få øje på i jeres land?
	7. Kan I sige noget om hvordan de forskellige magtformer kommer til udtryk i jeres land?
		1. Magt som ressource, Institutionel magt, Direkte magt, Indirekte magt, Skjult magt, Symbolsk magt
2. Undersøg hvilke faktorer der truer demokratiet.
	1. Læs siderne 304-308 i Politikbogen. Ifølge bogen er der overordnet fem trusler mod det liberale demokrati (se figur 12.17). I skal fokusere på følgende to trusler:

**Magtdiffusion** og **det postfaktuelle demokrati.**

* 1. Forklar hvordan **magtdiffusion** truer demokratiet. I skal fokusere på **medierne** (læs side 255-258 i Politikbogen) og inddrage både den parlamentariske styringskæde og Eastons model.
	2. Forklar hvordan **det postfaktuelle demokrati** truer demokratiet. I skal inddrage begrebet **populisme** (lektie til lektion 15).
	3. Hvordan er demokratiet i jeres valgte land truet? Kom ind på **magtdiffusion** og **det postfaktuelle demokrati** samt eventuelt andre trusler.

